《栩楼燕集赋文山蝉腹研石诗断碑研》
清代·郑孝胥

入春转寒雪弥日，杯酒端宜试诗笔。金石书画藏竞出，文山石诗研无匹。

题襟馆中尝并列，今为郭君章君物。摩挲咨嗟肠益热，文采风流各殊绝。

浩气入石涵碧血，相见难回经百折。功名不终终义烈，事业纵隳论忠节。

吾侪相顾愧孱劣，俯仰高诗损心骨。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。